प्राचार्य प्रोफेसर अक़ील अहमद ने मुख्य अतिथि का स्वागत करते हुए कहा कि निरंतर ईमानदारी से किया परिश्रम ही मनुष्य को सफलता की ओर ले जाता है। आपका जीवन स्वयं इस बात का उदाहरण है। महाविद्यालय को इस बात पर गर्व है कि यहाँ से शिक्षा ग्रहण करने वाले विद्यार्थी आज उच्च पदों पर आसीन रहकर देश एवं समाज की सेवा कर रहे हैं। उन्होंने आगे कहा कि हमारा उद्देश्य है कि हम बच्चों में शिक्षा के साथ-साथ संस्कार और राष्ट्र के प्रति समर्पण की चेतना उत्पन्न कर सकें। महाविद्यालय का सात दशकों का इतिहास इस बात का गवाह है।एडवोकेट हाजी मोहम्मद असलम खां ने मुख्य अतिथि श्री मेहरोत्रा के जीवन का उदाहरण देते हुए कहा कि मानव जीवन की सार्थकता यही है कि वह निजी स्वार्थ से हटकर राष्ट्र, समाज और इंसानियत के लिए अपना निस्वार्थ योगदान दे। इससे पूर्व श्री मेहरोत्रा को कैप्टन नसीमुस्शान ख़ान के निर्देशन में एन0सी0सी0 कैडेट्स ने गार्ड आॅफ आॅनर दिया। आरज़ू, गुलबहार, अमृतांजलि, इरम नाज़, राजीव प्रजापति, मोहम्मद दानिश, तालिब, आदि ने स्वागत गीत एवं सांस्कृतिक कार्यक्रम प्रस्तुत किए। कार्यक्रम का संचालन डाॅ0 अब्दुल मोमिन ने किया। डाॅ0 जमील अहमद ने आए हुए अतिथियों को धन्यवाद ज्ञापित किया।इस अवसर पर महाविद्यालय की प्रबंध समिति के प्रबंधक मलक अब्दुल वाहिद खां, ख़ालिद अलवी, नवीन कपूर, जितेंद्र गुप्ता, डाॅ0 ज़फ़र अब्बास, डाॅ0 नईमुद्दीन सिद्दीकी, डाॅ0 फ़रोग़ ख़ुमार, डाॅ0 सैयद नोमान, डाॅ0 सैयद मुजीबुद्दीन, सैयद अनीस, डाॅ0 फ़ैयाज़ अहमद, डाॅ0 मोहम्मद तारिक, डाॅ0 सुहेल नक़वी, डाॅ0 मोहसिन हसन ख़ान, डाॅ0 युक्ति माथुर, डाॅ0 मोहम्मद साजिद खान, डाॅ0 जी0ए0 कादरी, सैयद शहाब हुसैन, रिजवान अहमद आदि मौजूद रहे।